open-index/open-wikipedia-markdown huggingface dataset:
Անգելա Վիսեր

**Անգելա Վիսեր** ( . ), հոլանդացի դերասանուհի, նորաձևության մոդել և գեղեցկության թագուհի, ով 1989 թ. նվաճել է «Միսս Տիեզերք» տիտղոսը. Նա այդ տիտղոսը նվաճած առաջին հոլանդուհին է։ Մինչ այդ աշխատել է որպես նորաձևության մոդել և կոսմետոլոգ, 1988 թվականի օգոստոսին հռչակվել Միսս Հոլանդիա։

## Կենսագրություն
Անգելա Վիսերը ծնվել է 1966 թվականի հոկտեմբերի 18-ին Նյիվերկերկ ան դեն Էյսել հոլանդական ոչ մեծ քաղաքում։

1990 թվականի մայիսի 5-ին Ռոտերդամի այն ժամանակվա քաղաքապետ Բրամ Պեպերի հետ նա բացել է Փառքի եվրոպական ճեմուղին։ Անգելան նաև առաջինն էր, ով հոլանդացի հայտնի երգչուհի Լի Տաուերսի հետ այդ ճեմուղում բացել է իրեն նվիրված սալիկը ։
ձախից|մինի|192x192փքս|<center> Անգելա Վիսերը շնորհավորանքներ է ընդունում  հաղթանակի կապակցությամբ:</center>
Դրանից մի քանի ամիս առաջ նա մասնակցել էր «Միսս աշխարհ 1988» մրցույթին, բայց չէր հայտնվել նույնիսկ լավագույն տասնյակում։ Մինչդեռ *«Միսս Տիեզերք 1989»* մրցույթում Անգելան հաղթեց բոլոր երեք կիսաեզրափակիչներում, և ակնհայտ էր, որ մրցավարները գրեթե միաձայն նրան են ընտրել։ Երկրորդ տեղն զբաղեցրեց Շվեդիայի ներկայացուցիչ Լուիզա Դրևենշտամը, որին հաջորդեցին աղջիկները ԱՄՆ- ից, Լեհաստանից և Մեքսիկայից։ Լավագույն տասնյակում ընդգրկվել են նաև Գերմանիայի, Վենեսուելայի, Ֆինլանդիայի, Ջամայկայի եւ Չիլիի պատվիրակները:

## Ընտրյալ ֆիլմագրություն

## Ծանոթագրություններ

## Գրականություն
* Tevreden Angela Geen Miss World. In: De Telegraaf. 19. 1988 թվականի նոյեմբեր
* Nederlandse vrouw Miss Universe '89. Հանդես՝ N.R.C. Handelsblad: 24. 1989 թվականի մայիս.

## Արտաքին հղումներ
* 

Կատեգորիա:Հոլանդացի մոդելներ
Կատեգորիա:Մոդելներ այբբենական կարգով
Կատեգորիա:Վիքիպեդիա:Երկիմաստ աշխշղթաներով էջեր
Կատեգորիա:Ապրող անձինք
Կատեգորիա:1966 ծնունդներ
Կատեգորիա:Հոկտեմբերի 18 ծնունդներ
Կատեգորիա:Հոլանդացի դերասանուհիներ
Կատեգորիա:Միսս Տիեզերք
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Գեղեցկության մրցույթի հաղթողներ
Կատեգորիա:Ֆոտոմոդելներ
Լինդսի Դունկան

**Լինդսի Դունկան** (, ), շոտլանդացի դերասանուհի, ով իր ամենամեծ հաջողություններին հասել է թատերական ներկայացումների միջոցով։ 2009 թվականին նրան շնորհվել է Բրիտանական կայսրության շքանշան դրամատիկական վարպետության ասպարեզում ձեռք բերած նվաճումների համար։ Դունկանն արժանացել է ամերիկյան Թոնի մրցանակի «Լավագույն դերասանուհի» անվանակարգում՝ «Անձնական կյանք» (2001) ֆիլմում իր դերակատարման համար. նախկինում նա առաջադրվել էր այդ մրցանակին « Վտանգավոր կապեր» ֆիլմի համար (1985-1986)։ Բացի այդ, նրան երկու անգամ շնորհվել է Լոուրենս Օլիվյեի անվան մրցանակ՝ *լավագույն դերասանուհի*  անվանակարգում։

## Կենսագրություն
Դունկանը ծնվել է Էդինբուրգում (Շոտլանդիա)։ Ավարտել է Լոնդոնի համալսարանի դրամատիկական դպրոցը, որից հետո սկսել է ելույթ ունենալ Շեքսպիրյան թագավորական ընկերությունում՝ Royal Shakespeare Company- ում, որտեղ էլ ծանոթացել ու մտերմացել է իր ապագա ամուսնու՝ դերասան Հիլթոն Մաքրեյի հետ ։ Բեմում իր կարիերային զուգահեռ Դունկանը երբեմն հանդես է  եկել բրիտանական հեռուստատեսությամբ։ 1985 թվականին նա նշել է իր նորամուտը մեծ էկրանին՝ «Անփույթ կապեր» կատակերգության գլխավոր հերոսուհու կերպարի մարմնավորմամբ, իսկ հետագայում երկրորդական դերեր է ստանձնել «Ականջներդ սրեք» (1987), «Քաղաքապետարան» (1996) և «Իդեալական ամուսին» (1999), « Մենսֆիլդ Պարկ » (1999), «Խփել նշանակետին» (2004), « Ալիսան հրաշքների աշխարհում » (2010), «Բոյֆրենդ՝ ապագայից» (2013) և « Թռչուն-մարդը» (2014) ֆիլմերում։:

2013 թվականին Դունկանն արժանացել է բրիտանական անկախ կինոյի մրցանակին՝ «Շաբաթավերջը Փարիզում» ֆիլմում գլխավոր հերոսուհու կերպարը տպավորիչ կերպով մարմնավորելու համար։ Նա  նկարահանվել է նաև «Հայելանման մաշկ» (1990) և «Տոսկանյան արևի տակ» (2003) ֆիլմերում։ Համեմատաբար հաճախ Դունկանն աշխատել է հեռուստատեսությունում, որտեղ  գլխավոր և երկրորդական դերեր է խաղացել տարբեր մինի-սերիալներում և ֆիլմերում՝ երեք անգամ առաջադրվելով BAFTA հեռուստատեսային մրցանակի։ 2005-ից 2007 թվականներին նա նկարահանվել է BBC / HBO-ի «Հռոմ» սերիալում։

## Ընտրյալ ֆիլմագրություն

## Ծանոթագրություններ

## Արտաքին հղումներ
*
* 
* 

Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի դերասանուհիներ
Կատեգորիա:21-րդ դարի դերասանուհիներ
Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:1950 ծնունդներ
Կատեգորիա:Նոյեմբերի 7 ծնունդներ
Կատեգորիա:Էդինբուրգ քաղաքում ծնվածներ
Կատեգորիա:Շոտլանդացի դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի կինոդերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Աուդիոգիրք կարդացողներ
Վուզետկա

**Վուզետկա** (), Վարշավայի հայտնի կրեմային թխվածքաբլիթ շոկոլադային բիսկվիթով և հարած սերուծքով։ Նրա անվանումը, հավանաբար, առաջացել է Վարշավայի արևելքից-արևմուտք ուղեկամրջից (Trasa W-Z), որտեղ տեղակայված էր հրուշակարանը, որն առաջին անգամ սկսեց վաճառել աղանդները 1940-ականների վերջին։ Վարշավյան խոհանոցի ավանդական աղանդերը մատուցում էին բացառապես Վարշավայի սրճարաններում և ռեստոռաններում, բայց շուտով այն դարձավ սիրված տնական աղանդեր ամբողջ Լեհաստանում։ Վուզետկան վերակառուցված Վարշավանում խորհրդանիշն է։

## Պատմություն
Աղանդերն առաջացել է 1940-ական և 1950-ական թվականներին Վարշավայի նորաստեղծ հրուշակեղենի խանութներից մեկում։ Սակայն իսկական անվան ծագումը վիճելի է։ Ըստ պատմաբանների և որոշ աղբյուրների՝ տորթը, հավանաբար, անվանվել է Վարշավայի՝ Արևելք-Արևմուտք (Trasa W-Z) ուղեկամրջից, որն անցնում էր հրուշակաղենի խանութի կողքով։ Ուրիշ աղբյուրներ պնդում են, որ անվանումը գալիս է «WZC» հապավումից, որը նշանակում է կամ Վարշավայի հրուշակաղենի գործարաններ (Warszawskie Zakłady Cukiernicze), կամ «կարկանդակ շոկոլադով» (wypiek z czekolad)։ Ինչպես նաև հնարավոր էր կրճատել «հացաբուլկեղեն սերուցքով» (wypiek z kremem)։

Հրուշակեղենի խանութ, ամենայն հավանականությամբ, գտնվում է մոտակայքում կամ էլ, Անդերս 5 փողոցի «Kino Muranów» շենքում, Վարշավայի Մուրանուվ  շրջանում։

## Պատրաստում
Տորթի երկու քառակուսի շոկոլադային շերտերը պատրատվում են ցորենի ալյուրից, ձվից, շաքարավազից և կակաոյից։ Խառնուրդը թխվում է վառարանում 180 աստիճանում 20-30 րոպե տևողությամբ։ Ապա թխված շերտերը թաթախում են պունշի մեջ։ Վերևի շերտը ծածկում են մարմելադի շերտով կամ ջեմով, ապա՝ պոմադկայի հաստ շերտով։ Միջուկը կազմում է հարած 36% սերուցք, շաքարի փոշի և ժելատին։ Թխվածքաբլիթը ավանդաբար ծածկում են հարած սերուցքով։

## Ծանոթագրություններ

Կատեգորիա:Լեհական խոհանոց
Կատեգորիա:Տորթեր
2017 թվականն Իրանում

Ստորև ներկայացված է **[[2017]] թվականին [[Իրան]]ում** տեղի ունեցած իրադարձությունները։

## Գործող պաշտոնյաներ
* Իրանի բարձրագույն ղեկավար` Ալի Խամենեի
* Իրանի նախագահ` Հասան Ռոհանի 
* Իսլամական խորհրդատվական ժողով՝ Ալի Լարիջանի
* Իրանի դատական համակարգի ղեկավար՝ Սադեք Լարիջանի

## Իրադարձություններ
### Դեկտեմբեր
[250px|մինի|[Ցույցեր Իրանում (2017-2018)|Բողոքի ցույցեր Թեհրանում]]
* Դեկտեմբերի 31 – Իրանի իշխանությունները երկրում զանգվածային բողոքների ֆոնին արգելափակում են երկրում հայտնի Telegram մեսենջերն ու Instagram լուսանկարների ծառայությունը։

## Տես նաև
* 2016 թվականն Իրանում
* 2018 թվականն Իրանում

## Ծանոթագրություններ

Կատեգորիա:2010-ականներ Իրանում
Կատեգորիա:2017 Ասիայում
Կատեգորիա:2017 Իրանում
Կատեգորիա:21-րդ դարի տարեթվեր Իրանում
Դիքսի Քարթեր

**Դիքսի Վիրջինյա Քարթեր** (. ), ամերիկյան դերասանուհի, ով երկու անգամ առաջադրվել է Էմմիի մրցանակի։

## Կենսագրություն
Մանկությունն ու պատանեկությունն անցկացրել է Մեմֆիսում, սովորել է Թենեսիի համալսարանում (Նոքսվիլ) և Հարավարևմտյան քոլեջում (ներկայումս՝ Մեմֆիսի Ռոդս քոլեջ)։ Ավարտել է համալսարանը՝ ստանալով անգլերենի մասնագետի որակավորում։ Նա խորացել է նաև դասական վոկալում, բացի այդ՝ սովորել է դաշնամուր, շեփոր և հարմոնիկա նվագել։

Դերասանական արվեստի ասպարեզում նա իր նորամուտը նշել է 1960 թվականին Ջուլիա Ջորդանի դերում՝ Քոուլ Փորթերի Կարուսել պիեսի բեմադրության մեջ։ 1963 թվականին Դիքսին տեղափոխվել է Նյու Յորք, որտեղ հանդես է եկել Ջոզեֆ Փապի բեմադրած շեքսպիրյան «Ձմեռային հեքիաթ»-ում։ Այնուհետև նա խաղացել է Բրոդվեյի բազմաթիվ մյուզիքլներում ու պիեսներում։

Սկսնակ դերասանուհին որոշ ժամանակ անց ամուսնացել է գործարար Արթուր Քարթերի հետ, ունեցել երկու դուստր, որոնց մեծացնելուն ութ տարի է նվիրել։ Դրանից հետո երբ փորձել է  35 տարեկանում վերադառնալ բեմ, ոչ մի գործակալ չի ցանկացել գործ բռնել հղիության արձակուրդում չափազանց երկար գտնված, մասնագիտական աշխատանքից տևական ժամանակ կտրված դերասանուհու հետ։

Նրա՝ այդ շրջանի առավել ուշագրավ աշխատանքը շրջանային դատախազի տեղակալ Օլիվիա Բրանդեյսի դերն է «Գիշերվա շեմին» հեռուստասերիալում։ 1970-ականների վերջերին Դիքսին Նյու Յորքից տեղափոխվել է Լոս Անջելես, որտեղ խաղացել է «Իրենք իրենցով» և «Ամպրոպ՝ պարզ երկնքում» հեռուստասերիալներում։

1983 թվականին նրան հաջողություն, լայն ճանաչում ու համբավ է բերել «Անամոթաբար հարուստ» հեռուստասերիալում պլանտացիայի տիրոջ ամբարտավան կնոջ՝ Կառլոտա Բեքի կերպարի տպավորիչ մարմնավորումը։ 1984-1985 թվականներին հանդես է եկել «Զանազան քայլեր» սերիալի գլխավոր հերոսուհու դերում։

Քարթերի հեռուստատեսային կարիերայի գագաթնակետը հանդիսացել է 1986-1993 թվականներին ԱՄՆ-ի էկրաններին ցուցադրված «Արարելով կին» սիթքոմում փաստաբան Ջուլիա Շուգարբեյքերի դերի կատարումը։ Նրա դերասանական հիշարժան աշխատանքներից է նաև «Հուսահատ տնային տնտեսուհիները»  հեռուստասերիալում Օրսոն Հոջի մոր՝ Գլորիայի կերպարի մարմնավորումը, որի համար 2007 թվականին առաջադրվել է «Էմմի» մրցանակի։

2010 թվականի սկզբին Դիքսի Քարթերի մոտ քաղցկեղ է ախտորոշվել, և նույն թվականի ապրիլի 10-ին նա մահացել է ։

## Ֆիլմագրություն

## Ծանոթագրություններ

## Արտաքին հղումներ

* 
* Պաշտոնական կայք 

Կատեգորիա:1939 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:2010 մահեր
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրիլի 10 մահեր
Կատեգորիա:Դերասանուհիներ այբբենական կարգով
Կատեգորիա:Հյուստոն քաղաքում մահացածներ
Կատեգորիա:Մայիսի 25 ծնունդներ
Կատեգորիա:Քաղցկեղից մահացածներ
Կատեգորիա:Թատրոնի ամերիկացի դերասանուհիներ
Արթուր Գալոյան

**Արթուր Ֆելիքսի Գալոյան** (, ), պրոֆեսիոնալ ֆուտբոլիստ, հանդես է գալիս Կալինինգրադի Բալթիկա ֆուտբոլային ակումբում։ Ծնվել է Ռուսաստանում, հանդես է գալիս նաև Հայաստանի ֆուտբոլի ազգային հավաքականում։

## Ակումբային կարիերա
Ռուսաստանի Պրոֆեսիոնալ ֆուտբոլային լիգայում իր նորամուտը նշել է Մոսկվայի «Տորպեդո» ֆուտբոլային ակումբի կազմում 2017 թվականի հուլիսի 27-ին՝ Լիպեցկի «Մետալուրգի» դեմ խաղում։ Նա իր դեբյուտը Ռուսաստանի ֆուտբոլի ազգային լիգայում նշել է «Տորպեդոյի» կազմում 2019 թվականի հուլիսի 7-ին՝ «Ֆակել Վորոնեժ» ՖԱ-ի դեմ խաղում։

2023 թվականի հունիսի 16-ին Գալոյանը չորս տարվա պայմանագիր է կնքել Ռուսաստանի Պրեմիեր լիգայի «Բալթիկա Կալինինգրադ» ակումբի հետ։

## Միջազգային կարիերա
Գալոյանը ծնվել է Ռուսաստանում և ունի հայկական արմատներ։ Հայաստանի ազգային հավաքականի կազմում իր նորամուտը նշել է 2022 թվականի նոյեմբերի 19-ին Ալբանիայի դեմ ընկերական խաղում՝ որտեղ Հայաստանը պարտվել է 2:0 հաշվով։

## Ծանոթագրություններ

Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տորպեդո Մոսկվայի ֆուտբոլիստներ
Բավեյան

**Բավեյան**, հայկական ազգանուն։

## Ազգանունը կրողներ
* Գուրգեն Ռոբերտի Բավեյան (ծնվ․ 1986), օպերային երգիչ, բարիտոն։
* Նարեկ Մարատի Բավեյան (ծնվ․ 1983), երգիչ, երգահան և դերասան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Վալկիրիա Տերադորա

**Վալկիրիա Տերադորա** (, ), իտալացի հակաֆաշիստական պարտիզանուհի, պարգևատրվել է «Մարտական արիության համար» արծաթե մեդալով։

## Կենսագրություն
Վալկիրիա Տերադորան հակաֆաշիստական փաստաբան Գուստավո Տերադուրայի և նրա կնոջ՝ Լաուրայի հինգ երեխաներից մեկն է եղել։ Իր երիտասարդության տարիներին Տերադուրան բազմիցս հետևել է իր հոր քաղաքական հետապնդումներին և բանտարկություններին։ Իսկ ֆաշիստական ռեժիմի նկատմամբ նրա անհարգալից վերաբերմունքը դպրոցում նրա հասցրել են բազմաթիվ կշտամբանքների, ինչպես նաև ոստիկանական վարչությունում հարցաքննությունների պատճառ է դարձել։

Ավարտել է Տերադուրայի դպրոցը՝ ընդունվել է Պերուջայի համալսարան, որտեղ սովորել է իրավագիտություն։ 1944 թվականիի հունվարին, երբ հակապետական դրսևորումների վերահսկողության մարմնի աշխատակիցները ներխուժել են նրա տուն՝ հորը ձերբակալելու նպատակով, նա կարողացել է թաքցնել նրան։ Այնուհետև նրանք փախչել են Մոնտե դել Բուրանո և միացել տարածքում գործող պարտիզանական կազմավորումներին։

Նրանք միացել են Պեզարո է Ուրբինո նահանգում գտնվող Գարիբալդիական բրիգադներին, որի հրամանատարը եղել է Սամուել Պանիչին։ Նրա քույրը՝ Լիոնելան, նույնպես միացել է այդ խմբին։ Վեց հոգանոց ջոկատի միակ կինը՝ Տերադորան, որը ստացել է Սետեբելո անունը, ընտրվել է խմբի առաջնորդ։ Խումբը մասնագիտացել է ականապատման և պայթեցման գործընթացի մեջ՝ անցկացնելով կամուրջները քանդելու գործողություններ, ինչը պետք է խոչընդոտեր գերմանական նացիստական և իտալական ֆաշիստական զորքերի տեղաշարժին։  Տերադուրայի անունով տրվել է ձերբակալման ութ տարբեր օրդեր, սակայն նա այդպես էլ չի բռնվել։

Պատերազմի ժամանակ Տերադուրան ծանոթացել է ամերիկյան ռազմավարական ծառայությունների վարչության կապիտան Ալֆոնսո Տելեի հետ, որի հետ ամուսնացել է և պատերազմից հետո որոշ ժամանակ ապրել նրա հետ ԱՄՆ-ում, որից հետո վերադարձել է Իտալիա։ Նա ակտիվ քաղաքական և հասարակական գործունեություն է ծավալել, այդ թվում նաև վետերանների կազմակերպությունում՝ իտալական պարտիզանների ազգային ասոցիացիայում։

Վալկիրիա Տերադորան մահացել է 2023 թվականի հուլիսի 5-ին, 99 տարեկանում
։

## Ծանոթագրություններ

## Արտաքին հղումներ
* ''Resistenza fra Toscana, Marche e Romagna'' su Storia tifernate
* Memoria Viva - n. 12, dicembre 2013 (ANPI - Pesaro e Urbino) 

Կատեգորիա:20-րդ դարի իտալացի կանայք
Կատեգորիա:20-րդ դարի իտալացիներ
Կատեգորիա:Իտալացի կանայք
Կատեգորիա:Կանայք Երկրորդ համաշխարհային պատերազմում
Կատեգորիա:Կանայք պատերազմում
Հելեն Գալահեր

**Հելեն Գալահեր** (), ամերիկացի դերասանուհի, պարուհի և երգչուհի։ Արժանացել է երեք Էմմի, երկու Թոնի, Drama Desk Award մրցանակների։

## Կենսագրություն
Ծնվել է Բրուքլինում, հասակ է առել Սքարսդեյլում, Նյու Յորքում և Բրոնքսում։ Երբ ծնողները ամուսնալուծվել են, նրան մեծացրել է մորաքույրը։ Աղջիկը տառապում էր ասթմայից։

Դերասանական իր կարիերայի սկզբում Հելեն Գալահերը ճանաչում է ձեռք բերել Բրոդվեյի բեմադրություններում իր դերակատարումներով։ Հանդես է եկել *Կատարել ցանկություն*, *Հեյզել Ֆլագ*, *Պորտոֆինո*, *Բարձր կոճակներով կոշիկներ* և *«Քաղցր բարեգործություն»* ներկայացումներում, գլխավոր դերերում (որոնց համար նա 1967 թ. Թոնի մրցանակ է ստացել *լավագույն դերասանուհի մյուզիքլում* անվանակարգում)։

1952 թվականին Հելենն արժանացել է Թոնի մրցանակի՝ *Փալ Ջոյի* վերաբեմականացման մեջ իր ներդրած ավանդի համար։ 1971 թվականին նա շահել է իր երկրորդ Թոնիին *«Ոչ, ոչ, Նանետ»* մյուզիքլի վերածննդում իր դերակատարման համար Նրա երգն ու պարային համարը *«You Can Dance With Any Girl*» -ում նկարահանվել է 1972 թվականին Թոնի մրցանակաբաշխության ժամանակ։ Հետագայում նա ստանձնել է Սյու Սմիթի դերը *Papermill Playhouse* սերիալում։

Հելեն Գալահերը 1977 թվականին նկարահանված *Roseland* ֆիլմում ընկերակցել է Քրիստոֆեր Ուոքենին։ Ռոջերսի և Համերսթայնի արվեստի սիրահար լինելով՝ նա հայտնվել է *«The Bell Telephone Hour»* -ում Ռիչարդ Ռոջերսին հատուկ հարգանքի տուրք մատուցելու նպատակով ։

Չնայած Բրոդվեյում իրականացրած իր լայնածավալ աշխատանքին, նա, հավանաբար, առավել հայտնի է *Ռայանի հույսը* հեռուստասերիալում Մեյվ Ռայանի դերով։ Դեր, որը նա խաղացել է նաև շոուի ընթացքում՝ 1975-1989 թվականներին։ Նա առաջադրվել է հինգ Daytime Emmy մրցանակի՝ սերիալներում կատարած իր աշխատանքի համար և հաղթել 1976, 1977 և 1988 թվականներին։

*Ռայանի հույս-* ում նկարահանվելու ընթացքում Գալահերը շաբաթական երեք անգամ երգ էր սովորեցնում իր տանը։ Մայքլ Հոքինսը, ով առաջինն է մարմնավորել Ֆրենկ Ռայանին, նրա աշակերտն էր։

1980-ականներին շոուի վարկանիշները կտրուկ ընկան, և  ABC-ի ղեկավարները չեղարկեցին *Ryan's Hope-ը:* Դրանից գրեթե անմիջապես հետո Գալահերը հյուրընկալվեց *Another World*, *[[Իմ բոլոր երեխաները|All My Children]]* և *One Life to Live* հեռուստաալիքներում։ Միաժամանակ շարունակեց հանդես գալ տարբեր պրոֆեսիոնալ, այդ թվում՝ նաև Բրոդվեյան թատրոններում։

1984 թվականին Գալահերը նկարահանվել է Թալուլահ Բենքհեդի երաժշտական կենսագրությունն արտացոլող ֆիլմում, գլխավոր հերոսուհու դերում 1990-ականներին՝ *Նյու Յորք. Ոստիկանությունում* և *«Քոսբիի առեղծվածները»* ֆիլմերում, 1997 թվականին՝ *«Նեպտունի ճոճվող ձին»* անկախ դրամատիկ ֆիլմում։

Կյանքի վերջում նա Նյու Յորքի *Հերբերտ Բերգհոֆ* ստուդիայի պրոֆեսորադասախոսական կազմի անդամ էր։

## Ծանոթագրություներ

## Արտաքին հղումներ
* Helen Gallagher sur Broadway World
* 2003 interview sur TheaterMania

Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Բրուքլինում ծնվածներ
Կատեգորիա:21-րդ դարի ամերիկացի դերասանուհիներ
Կատեգորիա:«Թոնի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացի երգչուհիներ
Կատեգորիա:«Էմմի» մրցանակի դափնեկիրներ
Կեչառիսի գրչության կենտրոն

**Կեչառիսի գրչության կենտրոն** գրչության կենտրոն։

## Պատմություն
Գործել է 11-րդ դարից՝ Պահլավունի, ապա՝ Վաչուտյան և Խաղբակյան բարեգործ իշխանական տների հովանավորությամբ։ Մեզ հասած առաջին ձեռագիր հիշատակարանը Աստվածատուր կրոնավորի պատվերով 1184 թվականին ընդօրինակել է նրա որդին՝ Ադդեն։ 1233 թվականին մի մատյանի ընդօրինակությանը մասնակցել է Ստեփանոս Կեչառեցին։ 13-րդ դարի վերջին և 14-րդ դարի սկզբին Կեչառիսի գրչության կենտրոնում գործել է Խաչատուր Կեչառեցին։ 1491 թվականին Գալուստ Աբեղան այստեղ ընդօրինակել է Ավետարան, որը ծաղկել է Մկրտիչ մանրանկարիչը (Մատենադարան, ձեռնարկ № 3989), 1499 թվականին Մատթեոս գրիչը վանահայր Փիլիպոսի պատվերով ընդօրինակել է Մաշտոց (Մատենադարան, ձեռնարկ № 1039), 1561 թվականին Մատթեոս արքեպիսկոպոսի պատվերով գրիչ և մանրանկարիչ Փիլիպոսն ընդօրինակել ու նկարազարդել է Ավետարան (Մատենադարան, ձեռնարկ № 3603), իսկ 1578 թվականին Ավետարան է ընդօրինակել Փիլիպոսի աշակերտ Առաքել սարկավագը։

Կեչառիսի գրչության կենտրոնի մատենադարանում պահվել են տեղում գրված և ընդօրինակված, նաև նվիրատվություններով և այլ ճանապարհներով ձեռք բերված մատյաններ։ Հայտնի է Գրիգոր Մագիստրոս Պահլավունու 1051 թվականի մի գրություն, որտեղ վանքին տրված նվիրատվությունների շարքում նշված են նաև գրքեր։ 1677 թվականին Կեչառիսին Ավետարան է նվիրել նաև ոմն Մկրտիչ (Մատենադարան, ձեռնարկ № 335)։

## Գրականություն
* Ալիշան Ղ., Այրարատ, Վնտ., 1890։ Յովսէփեան Գ., Խաղբակեանք կամ Պռօշեանք Հայոց պատմութեան մէջ, հ. 2, Անթիլիաս, 1969։

Կատեգորիա:Հայ գրչության կենտրոններ
Թորոս Վահկացի

**Թորոս Վահկանացի**, XIII դարի գրիչ, մանրանկարիչ։
## Կենսագրություն
Թորոս Վահկացին ապրել և ստեղծագործել է Կիլիկիայում։ 1272 թվականին առաջին անգամ հիշվում է եղբորորդու հիշատակարանում։ Թորոս Վահկանացու ընդօրինակած հայտնի 4 ձեռագրից թվագրված է միայն 1283 թվականի Աստվածաշունչը։ Ընդօրինակել է նաև մատյաններ, որոնցից են Նոր կտակարան, Հայտնություն Հովհաննու, Գործք և Թուղթ առաքելոց մատյանները։
Փեգի Քաս

**Փեգի Քաս** (*.*  մայիսի 21, 1924 — մարտի 8 , 1999 ), ամերիկյան դերասանուհի և հեռուստահաղորդավարուհի։

## Կենսագրություն
Փեգի Քասը ծնվել է Բոստոնում։ Դերասանուհի դառնալու ցանկությունն առաջացել է միջնակարգ դպրոցում սովորելու տարիներին, որտեղ նա դրամատիկական ակումբի անդամ էր։ 1940-ականների սկզբին միջնակարգ դպրոցն ավարտելուց հետո Փեգին տևական ու համառ պայքար է մղել դերասանուհու աշխատանք գտնելու համար և ի վերջո հասել է նրան, որ իրեն  ներգրավեն «Երեկ ծնվածը» պիեսի բեմադրության մեջ։

1949 թվականին Քասը դեբյուտային դերակատարմամբ հանդես է եկել Բրոդվեյում։ 1957 թվականին նա մարմնավորել է իր ամենահայտնի կերպարներից մեկին՝ Ագնես Գուչին «Մորաքույր Մեյմ» պիեսում, որի համար արժանացել է Թոնի մրցանակի։ Հաջորդ տարի  նկարահանվել է այդ պիեսի էկրանավորման մեջ և առաջադրվել Օսկարի և «Ոսկե գլոբուսի»՝ *երկրորդ պլանի լավագույն դերասանուհի* անվանակարգում։

1960-ականների սկզբից Փեգի Քասը հիմնականում աշխատել է հեռուստատեսությունում։ Նա հանդես է եկել հեռուստատեսային սիրված մի շարք սերիալներում, որոնց թվում են *Բժիշկները*/The Doctors, *Սիրո մակույկ*ը/The Love Boat, *Վեգաս*ը/Vegas: 1970-ականներին նա վարել է լայն ժողովրդականություն վայելող Tonight Show-ն։

1979 թվականին Փեգին ամուսնացել է Յուջին Ֆինիի հետ և նրա հետ էլ անց է կացրել իր հետագա կյանքը։ Փեգի Քասը մահացել է սրտի կաթվածից 1999 թվականի մարտի 8-ին, 74 տարեկան հասակում։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:1924 ծնունդներ
Կատեգորիա:1999 մահեր
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Բոստոն քաղաքում ծնվածներ
Կատեգորիա:Դերասանուհիներ այբբենական կարգով
Կատեգորիա:Մայիսի 21 ծնունդներ
Կատեգորիա:Մարտի 8 մահեր
Կատեգորիա:Նյու Յորք քաղաքում մահացածներ
Կատեգորիա:Թատրոնի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Էրիկ Ասատուրյան

**Էրիկ Ասատուրյան** (), նախկին պրոֆեսիոնալ ֆուտբոլիստ, որը խաղացել է որպես հարձակվող։ 2020 թվականից գլխավորում է Լանսի ակադեմիան։

Ծնվելով Ֆրանսիայում` խաղացել է Հայաստանի ազգային հավաքականում և 1996 թվականի հոկտեմբերի 5-ի իր առաջնախաղից հետո մասնակցել է 12 միջազգային խաղի` խփելով 3 գոլ, այդ թվում՝ 1998 թվականի Աշխարհի գավաթի նախընտրական փուլի Հյուսիասային Իռլանդիայի դեմ խաղի ժամանակ։

## Մարզչական կարիերա
Կարիերայի ավարտից հետո Ասատուրյանը աշխատել է Բրեստ ՖԱ-ի և Լանս ՖԱ-ի երիտասարդական հավաքականների հետ։ 2005 թվականից մինչև 2011 թվականը նա տարբեր պաշտոններ է ունեցել Լանսում, ներառյալ մինչև 18 տարեկանների հավաքականի և պահեստայինների ավագ թիմի կառավարումը։

2012 թվականի հունիսից 2014 թվականի հունիսը նա աշխատել է Կատարի Ալ-Դուխաիլ ակումբում, այդ թվում նաև երիտասարդական հավաքականի հետ։ Այնուհետև վերադարձել է Բրեստ ՖԱ և դարձել նրանց մինչև 19 տարեկանների ղեկավար։ 2019 թվականի հունիսին նշանակվել է Ռենն ՖԱ-ի մինչև 19 տարեկանների հավաքականի և երիտասարդական հավաքականի պատասխանատու։ Այնուամենայնիվ, 4 ամիս անց նա որոշել է հրաժարվել պաշտոնից։ 2020 թվականի հունվարին նա վերադարձել է Լանս՝ որպես ակուբի ակադեմիայի ղեկավար։

## Պարգևներ
**Թուլուզ**

* Ֆրանսիայի առաջնություն՝ երրորդ տեղ, 1986–87

**Գենգան**

* UEFA Ինտերտոդոյի գավաթ, 1996
* Ֆրանսիայի գավաթ ֆինալիստ, 1996–97

## Միջազգային գոլեր

## Ծանոթագրություններ

## Արտաքին հղումներ
*

Կատեգորիա:Լիլի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Գենգանի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ֆուտբոլային մարզիչներ
Պադ-տայ

մինի|Պադ-տայ դասական բաղադրատոմսով
**Պադ-տայ** (թայերեն․ ผัดไทย), թայական խոհանոցի ավանդական ուտեստ՝ պատրաստված բանջարեղեններից, բրձնի տապակած վերմիշելից և անուշաբույր սոուսից։ Բրձնի վերմիշելից ուտեստը, որը պատրաստվում է գրիլի վրա, փողոցային սնունդ է համարվում նաև Թաիլանդի տեղական ռեստորաններում։ Այս ուտեստը պատրաստվում է չորացրած բրնձի վերմիշելից, որը տապակում են ձվերի և տոֆու պանրի հետ, դրանից հետո համեմում են թամարինդի միջուկով, ձկան սոուսով, չորացրած ծովախեցգետնով, սխտորով կամ շալոտ սոխով, կարմիր չիլի պղպեղով և արմավենու շաքարավազով։

## Պատմություն
Կա կարծիք, որ բրնձի վերմիշելից ուտեստը վաճառականները Այութհայ թագավորության ժամանակաշրւջանում բերել են Չինաստանից, հետագայում տեղացիները փոփոխել են այն ըստ իրենց համային նախասիրությունների։

Երկրորդ համաշխարհային պատերազմի ժամանակ Թաիլանդը տուժել է բրնձի պակասից և ջրհեղեղներից։ Տնային պայմաններում բրնձի օգտագործումը քչացնելու համար Թաիլանդի կառավարությունը Պլակա Ֆիբունսոնգխրամի օրոք առաջարկել է ժողովրդին վերմիշել։ Արդյունքում ստեղծվել է նոր վերմիշել՝ սեն չան անվամբ (կոչվել է Չանդհաբուրի գավառի պատվին)։ Պադ-տայը այդ ժամանակից դարձել է Թաիլանդի ազգային ուտեստներից մեկը։ Այսօր սննդամթերքի որոշ արտադրողներ սննդի մեջ ավելացնում են խոզի և հավի միս (սակայն օրիգինալ բաղադրության մեջ չի օգտագործվում խոզի միս, քանի որ կառավարությունը կարծում է, որ դա չինական միս է)։ Որոշ սննդամթերք արտադրողներ դեռևս կիրառում են օրիգինալ բաղադրատոմսը։

## Ծանոթագրություններ

Կատեգորիա:Արիշտա
Կատեգորիա:Բրնձով ուտեստներ
Տավչե գրավչե

**Տավչե գրավչե**, մակեդոնական խոհանոցի ուտեստ, տապակած լոբի՝ թավայի մեջ։ Սերբական խոհանոցում կա նաև նմանատիպ ուտեստ՝ պրեբրանաց։

Ուտեստի անունը բաղկացած է երկու բառից ՝ «տավչե», հատուկ թավե կաթսա, և «գրավչե», լոբի։ Ուտեստի այլ անվանումներ են՝ Գրավչե տավչեյի վրա, մակեդոնական լոբի։

Պատրաստման համար նախընտրելի է մեծ սպիտակ տետովեց տեսակի լոբի, որը մշակվում է Տետովո քաղաքում։

Բացի սպիտակ լոբին ուտեստի մեջ կան նաև սոխ, բուսական յուղ, կարմիր բուլղարական պղպեղ և տարբեր համեմունքներ՝ աղ, պղպեղ, մաղադանոս և այլն։

Լոբին պատրաստումից առաջ թրջվում է մինչև ուռչելը և փափկելը, ապա եփվում է մինչ պատրաստումը, եփումի ավարտումից առաջ նրա մեջ ավելանում են յուղի վրա տապակված սոխը և համեմունքները։ Երբ լոբին պատրաստ է լինում այն տեղափոխում են հրակայուն աման, տավչե, և թխվում է։ Հնարավոր է ուտեստին նաև միս ավելացնել։

## Ծանոթագրություններ

Կատեգորիա:Մակեդոնական խոհանոց
Մարտին Հարությունյան

**Մարտին Կարապետի Հարությունյան** (), խորհրդային կուսակցական և արհմիութենական գործիչ, Սոցիալիստական Աշխատանքի Հերոս (1981), ՀԽՍՀ վաստակավոր ճարտարագետ (1966), ԽՍՀՄ 11-րդ գումարման Գերագույն Խորհրդի Ազգությունների խորհրդի (1984-1989) Հայկական ԽՍՀ պատգամավոր, ԽՍՀՄ ժողովրդական պատգամավոր ԽՍՀՄ արհեստակցական միություններից, Միության Խորհրդի աշխատանքի, գների և սոցիալական քաղաքականության հարցերի հանձնաժողովի անդամ, ԽՄԿԿ անդամ, ԽՄԿԿ 19-րդ կոնֆերանսի պատվիրակ։

## Կենսագրություն
Ծնվել է 1928 թվականի փետրվարի 10-ին, ազգությամբ հայ է։ Ավարտել է Երևանի Կ. Մարքսի անվան պոլիտեխնիկական ինստիտուտը, Հյուսիսարևմտյան հեռակա պոլիտեխնիկական ինստիտուտը։ Ստացել է դոցենտի կոչում։

1981 թվականին եղել է Հայաստանի Կոմկուսի Հրադզանի շրջկոմի առաջին քարտուղար։

1989 թվականին եղել է արհմիությունների հայկական հանրապետական խորհրդի նախագահ, 1992 թվականից՝ Հայաստանի արհմիությունների կոնֆեդերացիայի նախագահ։ Այդ պաշտոնը զբաղեցրել է մինչև 2007 թվականը։ Նրան հաջորդել է Ա. Թումասյանը։

Մահացել է 2010 թվականի նոյեմբերի 15-ին։

## Պարգևներ
* Սոցիալիստական աշխատանքի հերոս (03/16/1981)
* Լենինի երկու շքանշան (04/20/1971, 03/16/1981)
* «Պատվո նշան» շքանշան (3.03.1976)
* «Աշխատանքային արիության համար» մեդալ (08/22/1966)
* Անանիա Շիրակացու մեդալ (24.05.2010)

## Ծանոթագրություններ

 
Կատեգորիա:Սոցիալիստական աշխատանքի հերոսներ
Կատեգորիա:Լենինի շքանշանի ասպետներ
Կատեգորիա:Պատվո շքանշանի ասպետներ
Կատեգորիա:Անանիա Շիրակացու մեդալակիրներ
Կատեգորիա:ՀԽՍՀ վաստակավոր ճարտարագետներ
Կատեգորիա:ՀՊՃՀ շրջանավարտներ
Կատեգորիա:ԽՄԿԿ 27-րդ համագումարի պատվիրակներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:ԽՍՀՄ քաղաքական գործիչներ
Բուկայո Սակա

**Բուկայո Այոյինկա Սակա** (, ), անգլիացի ֆուտբոլիստ, խաղում է աջ վինգերի դիրքում։ Հանդես է գալիս «Արսենալի» և Անգլիայի ֆուտբոլի ազգային հավաքականի կազմում։

## Ակումբային կարիերա
Սական ծնվել է Լոնդոնում՝ Նիգերիայից եկած ընտանիքում և 8 տարեկանից մարզվել է Արսենալի երիտասարդական ակադեմիայում։ 2018 թվականի սեպտեմբերին` 17-ամյակը լրանալուն պես, Սական կնքեց իր առաջին պրոֆեսիոնալ պայմանագիրը «Արսենալի» հետ։

2018 թվականի նոյեմբերի 29-ին Եվրոպայի լիգայի շրջանակներում «Վորսկլայի» դեմ կայացած հանդիպման ժամանակ դուրս գալով փոխարինման` իր նորամուտը նշեց «Արսենալի» կազմում։ 2018 թվականի դեկտեմբերի 13-ին Սական առաջին անգամ հայտնվեց «Արսենալի» մեկնարկային կազմում՝ Եվրոպայի լիգայի շրջանակներում «Ղարաբաղի» դեմ կայացած հանդիպման ժամանակ և ճանաչվեց «հանդիպման խաղացող»։

2019 թվականի հունվարի 1-ին իր նորամուտը նշեց Պրեմիեր լիգայում՝ «Ֆուլհեմի» դեմ հանդիպման ժամանակ՝ 83-րդ րոպեին փոխարինելով Ալեքս Իվոբիին։ Այդպիսով նա դարձավ 2001 թվականին ծնված առաջին խաղացողը, որը հանդես եկավ Պրեմիեր լիգայում։

Բուկայոն մասնակցել է նաև Թուրքիայում երկրաշարժի պատճառով քանդված տների վերանորոգման բարեգործական աշխատանքներին։

## Կարիերան հավաքականում
Հանդես է եկել Անգլիայի մինչև 16, մինչև 17, մինչև 18, մինչև 19 և մինչև 21 տարեկանների հավաքականներում։

2020 թվականի հոկտեմբերի 8-ին՝ Ուելսի հավաքականի դեմ կայացած ընկերական հանդիպման ժամանակ իր նորամուտը նշեց Անգլիայի գլխավոր հավաքականում։ 2021 թվականի հունիսի 2-ին Ավստրիայի հավաքականի դեմ կայացած ընկերական հանդիպման ժամանակ խփեց իր առաջին գոլը։

2021 հունիսի 1-ին ընդգրկվել է Անգլիայի հավաքականի կազմում՝ Եվրո 2020-ին մասնակցելու նպատակով։ 2021 թվականի հուլիսի 11-ին Եվրոպայի առաջնության Իտալիայի դեմ եզրափակիչ հանդիպման ժամանակ հետխաղային 11-մետրանոցների ժամանակ նրա հարվածը հետ է մղել իտալացիների դարպասապահ՝ Ջանլուիջի Դոննարումման, որից հետո Իտալիան ճանաչվել է մրցաշարի հաղթող։ 11 մետր նշանակետից վրիպելուց հետո Մարկուս Ռաշֆորդը, Ջեյդոն Սանչոն և Բուկայո Սական սոցցանցերում ենթարկվել են ռասիստական խտրականության։

Եվրո 2024-ի որակավորման փուլի շրջանակներում Հյուսիսային Մակեդոնիայի դեմ կայացած հանդիպման ժամանակ ձևակերպել է իր առաջին հեթ-տրիկը ազգային հավաքականի կազմում։

## Ձեռքբերումներ
; «Արսենալ»
* Անգլիայի գավաթակիր․ 2019-20 մրցաշրջան
* Անգլիայի սուպերգավաթակիր․ 2020թ․

; Անգլիայի հավաքական
* Եվրո 2020-ի արծաթե մրցանակակիր․ 2020թ․

## Ակումբային վիճակագրություն

*

## Նշումներ

## Ծանոթագրություններ

## Արտաքին հղումներ
* Ֆուտբոլիստի անձնական էջը «Արսենալի» պաշտոնական կայքում
* Ֆուտբոլիստի անձնական էջը Պրեմիեր լիգայի պաշտոնական կայքում

Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Լոնդոն քաղաքում ծնվածներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Նիգերիացի ֆուտբոլիստներ
Չապատի

**Չապատի** (चपाती), ցորենի ալյուրից պատրաստված հաց՝ բարակ լավաշի նման։ Տարածված է Աֆղանստանում, Հնդկաստանում, Նեպալում, Տաջիկստանում, Ղրղզստանում և այլ երկրներում։

## Պատրաստելու եղանակ
Չապատին նախ եփում են չոր թավայի մեջ, այնուհետև թխում բաց կրակի վրա։ Այս դեպքում այն ուռչում է գոլորշուց մինչև այն աստիճան, որ գնդակի պես կլոր է դառնում։ Նրանք թաթախում են սոուսների մեջ և օգտագործում այս կտորները որպես գդալ՝ գրավելով դրանք տարբեր ուտեստների կտորներ։ Հնդկաստանի հյուսիսային մասում տարածված են լցոնիչով չապատիները։ Ամենատարածվածը պյուրե կարտոֆիլն է՝ տապակած սոխով։

; Բաղադրատոմս

* 3 բաժակ ամբողջական ցորենի ալյուր,
* 1.5 բաժակ ջուր,
* աղ՝ ըստ ճաշակի։

## Ծանոթագրություններ

## Գրականություն
*
Գեորգի Հարությունյան (ֆուտբոլիստ)

**Գեորգի Էդուարդի Հարությունյան** (), ռուսաստանցի հայ ֆուտբոլիստ, «Կրասնոդար» ակումբի և Հայաստանի հավաքականի պաշտպան։

## Կենսագրություն
### Ակումբային կարիերա
«Կրասնոդարի» ակադեմիայի սան է։ Ակումբի պատանեկան թիմի կազմում 2021/22 մրցաշրջանում դարձել է ՅՈՒՖԼ-1-ի հաղթող և մրցաշրջանի արդյունքներով ընդգրկվել լիգայի խորհրդանշական հավաքականում։ Պրոֆեսիոնալ մակարդակով նորամուտը «Կրասնոդարի» կազմում նշել է 2022 թվականի օգոստոսի 7-ին՝ Առաջին լիգայի 4-րդ տուրի շրջանակներում անցկացնելով «Կամազ»-ի դեմ ամբողջ հանդիպումը։

### Կարիերան հավաքականում
Հրավիրվել է Ռուսաստանի պատանեկան հավաքականներ, որոնց կազմում անցկացրել է 9 ընկերական հանդիպում։

2023 թվականի մարտին հրավիրվել է Հայաստանի հավաքական, որի կազմում իր նորամուտը նշել է մարտի 25-ին Եվրոպայի 2024 թվականի առաջնության ընտրական փուլի Թուրքիայի դեմ խաղում (1:2)։

## Ձեռքբերումներ
; «Կրասնոդար»
* ՅՈՒՖԼ-1-ի հաղթող - 2021/22
* ՄՖԼ-ի հաղթող - 2022/23
* Ֆուտբոլի Ռուսաստանի գավաթի եզրափակչի մասնակից - 2022/23

## Ծանոթագրություններ

Կատեգորիա:Կրասնոդարի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Եվգենի Օանչա

**Եվգենի Օանչա** (),  (), մոլդովացի պրոֆեսիոնալ ֆուտբոլիստ, որը խաղում է որպես կիսապաշտպան «Միլսամի» ակումբում։

## Ֆուտբոլային Կարիերա
Եվգենի Օանչան ծնվել է 1996 թվականի հունվարի 5-ին Տիրասպոլում։ Իր կարիերան սկսել է Շերիֆ ֆուտբոլային ակումբում, ակումբից դուրս է եկել 2019 թվականի հունիսին։ 2019 թվականի օգոստոսի 3-ին տեղափոխվել է Բելառուսի Պրեմիեր Լիգայի «Տորպեդո» ակումբ։ Նա ընդամենը մեկ հանդիպում է անցկացրել՝ մինչ ակումբը դուրս է եկել առաջնությունից։

2019 թվականի օգոստոսի 16-ին նա պայմանագիր է կնքել Ռուսական առաջին ֆուտբոլային լիգայի՝ «ՍԿԱ-Խաբարովսկ» ակումբի հետ։ Ակումբից դուրս է եկել 2021 թվականի մայիսին։ 2021 թվականին Եվգենին տեղափոխվել է Մոլդովական Սուպեր Լիգայի «Սֆինթուլ Գեորգե» ակումբ։ 2022 թվականի փետրվարին պայմանագիր է ստորագրել Հայաստանի ֆուտբոլի առաջնության «Նոյ» ակումբի հետ։ Ակումբից դուրս է եկել 2022 թվականի մայիսին։

2022 թվականի օգոստոսին տեղափոխվել է Ռումինիայի երկրորդ ֆուտբոլային լիգայի «Կոնկորդիա» ակումբ։

## Կարիերայի վիճակագրություն
*2022 թվականի հոկտեմբերի 2-ին կայացած խաղի դրությամբ։*

## Մրցանակներ
*Մոլդովայի ազգային խումբ․ 2015-2016, 2016-2017, 2017, 2018
*Մոլդովայի ֆուտբոլի գավաթ․ 2014-2015, 2016-2017, 2018-2019
*Մոլդովայի ֆուտբոլի սուպերգավաթ․ 2015, 2016

## Ծանոթագրություններ

Կատեգորիա:Մոլդովացի ֆուտբոլիստներ
Կատեգորիա:Շերիֆի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հոլանդական սոուս

**Հոլանդական սոուս** (), տաք ձվային-ձիթահան սոուս։ Ֆրանսիական խոհանոցի հիմնական սոուսներից մեկն է։

## Պատմություն
thumb|right|300px|Հոլանդական սոուսը մատուցվում է ''Բենեդիկտ հավկիթներ'' ուտեստում մի փոքր պապրիկայով
thumb|right|300px|Ծնեբեկ հոլանդական սոուսով
1651 թվականին Ֆրանսուա Պիեռ դե լա Վարենը (1615-1678 թվականներ) իր «Ֆրանսիացի խոհարար» խոհարարական գրքում «Ծնեբեկը հոտավետ սոուսում» բաղադրատոմսում մեջբերել է նման սոուսի բաղադրատոմս։

Այժմ հայտնի հոլանդական սոուսը 17-րդ դարում պատրաստվել է առավել վաղ հայտնի սոուսի ձևերից, որը ենթադրաբար հայտնվել է Ֆրանսիայում հուգենոտների շնորհիվ։ Հնարավոր է՝ դա եղել է ֆլամանդական կամ հոլանդական սոուս՝ թանձրացված ձվերով, որն իրենից ներկայացնում է քաղցր խյուս, կարագի մի փոքր քանակություն՝ միասեռ զանգված ստանալու համար։

Պատմաբանների մեծամասնությունը համարում է, որ հոլանդական սոուսը սկզբում կրել է Նորմանդիայի Իսինի-սյուր-Մեր քաղաքի  անվանումը (Isigny-sur-Mer), որը հայտնի է իր կարագով։ Այսօր Նորմանդիան ունի Ֆրանսիայի «կրեմային մայրաքաղաք» անվանումը։ Առաջին համաշխարհային պատերազմի ժամանակ կարագի արտադրությունը Ֆրանսիայում դադարեցվել է, և այն ներմուծել են Հոլանդիայից։ Այնուհետև սոուսի անվանումը փոփոխվել է հոլանդերեն՝ որպես ուտեստի բաղադրամասերից մեկի ծագման մատնանշում, և հետագայում սոուսի անվանումը չի փոխվել։

## Բաղադրատոմս
Թարմ դեղնուցները և փոքր քանակությամբ քացախը զետեղել խորը կաթսայի մեջ՝ ավելացնելով կարագ։ Մի փոքր տաքացնել՝ մշտապես թեթևակի խառնելով թիակով կամ հարիչով։ Երբ որ խառնուրդը թեթևակի պնդանում է, կրակից վերցնել։ Ավելացնել աղ և լիմոնի հյութ։

Սոուսը մատուցել ծաղկակաղամբով, ծնեբեկով, գետնախնձորով, արտիճուկով, խաշած ձկով։ Օգտագործվում է *Բենեդիկտ հավկիթներ* ուտեստում։

## Ծանոթագրություններ

## Արտաքին հղումներ
*Հոլանդական դասական սոուս
*The Book of Household Management by Mrs. Beeton
*History of Sauces
*History of Hollandaise 

* Free Culinary School Podcast Episode 8  A podcast (audio) episode that talks about the proper classical technique for making Hollandaise and the science behind the method.
* Ina Garten's Blender Hollandaise

Կատեգորիա:Ուտեստներ այբբենական կարգով
Կատեգորիա:Ուտեստներ հավի ձվից
Կատեգորիա:Սոուսներ
Կատեգորիա:Ֆրանսիական խոհանոց
Կատեգորիա:Ֆրանսիական ուտեստ և ըմպելիք
Կատեգորիա:Հոլանդական խոհանոց
Կլաուդիա Չոլաքյան

**Կլաուդիա Չոլաքյան** (), ֆուտբոլիստ, որը խաղում է որպես կիսապաշտպան Հյուսիսային Վագրեր ՖԱ-ի NPL NSW կանանց ակումբում։ Ծնված լինելով Ավստրալիայում՝ նա Հայաստանի կանանց ազգային հավաքականի անդամ է։

## Կարիերա
Չոլաքյանն իր կարիերան սկսել է Ավստրալիայի երկրորդ կարգի «Մանլի Յունայթեդում»։ 2017 թվականին նա Անգլիայում միացել է Լոնդոնի թագավորական քոլեջին։ 2020 թվականին Չոլաքյանը պայմանագիր է կնքել Ավստրալիայի բարձրագույն խմբի «Սիդնեյ» ՖԱ-ի հետ։ 2021 թվականին Չոլաքյանը պայմանագիր է կնքել Սիդնեյ Օլիմպիական երկրորդ կարգի ակումբի հետ։

Չոլաքյանը Սիդնեյի համալսարանում ավարտել է Կայունություն մասնագիտության մագիստրատուրան և ներկայումս աշխատում է որպես կայունության հարցերով խորհրդատու անշարժ գույքի կառուցապատող Frasers Property-ում։

## Ծանոթագրություններ

## Արտաքին հղումներ
* Claudia Cholakian at GameDay
* 

Կատեգորիա:Կանանց ֆուտբոլի հարձակվողներ
Կատեգորիա:Հայ կին ֆուտբոլիստներ
Բդոյան

**Բդոյան**, հայկական ազգանուն։

## Ազգանունը կրողներ
* Հեղինե Լյուդվիգի Բդոյան (1973-1992), ազատամարտիկ, կապավոր։
* Վարդ Հարությունի Բդոյան (1910-1986), ազգագրագետ-բանահավաք։

## Գրական հերոսներ
* *Ընկեր Բդոյան*, Զինէի «հէկէ դուկէ» վեպի հերոսներից։

## Տես նաև
* Բադալյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Արաբերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Բելուբեկյան

**Բելուբեկյան**, հայկական ազգանուն։

## Ազգանունը կրողներ
* Աշոտ Արշակի Բելուբեկյան (1909-1982), մանկավարժ։
* Էռնեստ Վաղարշակի Բելուբեկյան (ծնվ․ 1940), ճարտարագետ։
* Վաղարշակ Արշակի Բելուբեկյան (1906-1965), ճարտարապետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Բոյնագրյան

**Բոյնագրյան**, հայկական ազգանուն։

## Ազգանունը կրողներ
* Վլադիմիր Ռուբենի Բոյնագրյան (ծնվ․ 1938), աշխարհագետ։

## Ազգանվան ստուգաբանությունը
Ազգանունը կազմված է՝ Ագրյան հայկական ազգանունից՝ բաղադրյալ ազգանվան մաս՝ կրճատ տարբերակով։ Մեկ այլ տարբերակ է *Աղրիյան* → *Ագրյան* այլալեզու անցումը։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Դավիթ Դավիդյան

**Դավիթ Ռուդիկի Դավիդյան** (), «Փյունիկում» հանդես եկող պրոֆեսիոնալ ֆուտբոլիստ։ Ծնվել է Ռուսաստանում, ներկայացնում է Հայաստանի ազգային հավաքականը։ Հաճախ խաղում է աջ վինգերի դիրքում։

## Ակումբային կարիերա
2021 թվականի օգոստոսի 8-ին Ռուսաստանի Պրեմիեր լիգայի «Խիմկի» ակումբը հայտարարել է Դավիդյանի հետ պայմանագիր կնքելու մասին։ Նույն օրը ավելի ուշ նա իր նորամուտն է նշել ՌՊԼ-ում «Խիմկիի» կազմում «Ռոստովի» դեմ խաղում՝ ավելացված ժամանակում փոխարինելով Սենզինգ Սեբալին։

2022 թվականի հուլիսի 5-ին Դավիդյանը վարձավճարով միացել է «Փյունիկ» ակումբին 2022-2023 մրցաշրջանի համար։ 2023 թվականի հունիսի 24-ին «Փյունիկը» հայտարարել է Դավիդյանի հետ մինչև 2025 թվականի ամառը մշտական պայմանագիր կնքելու մասին։

## Միջազգային կարիերա
Դավիդյանը ծնվել և մեծացել է Ռուսաստանում, բայց իրավունք ունի ներկայացնելու Հայաստանը։ Նա Հայաստանի ֆուտբոլի ազգային հավաքական է հրավիրվել 2021 թվականի հունիսին՝ ընկերական խաղերի համար, սակայն նորամուտը չի նշել վնասվածքի պատճառով։

Դավիդյանը Հայաստանի հավաքականի կազմում իր նորամուտը նշել է 2023 թվականի մարտի 28-ին Կիպրոսի հետ ընկերական խաղում, որն ավարտվել է ոչ-ոքի՝ 2:2 հաշվով։

## Կարիերայի վիճակագրություն
### Ակումբ

### Միջազգային

## Ծանոթագրություններ

## Արտաքին հղումներ
* 

Կատեգորիա:Հայ ֆուտբոլիստներ
Կատեգորիա:Հայաստանի ազգային հավաքականի ֆուտբոլիստներ
Անատոլի Բայդաչնի

**Անատոլի Նիկոլայևիչ Բայդաչնի** (ռուս․` Анатолий Николаевич Байдачный, ) ռուս ֆուտբոլային մարզիչ։

## Միջազգային կարիերա
Բայդաչնին իր առաջնախաղը սկսել է ԽՖԱՀ-ում 1972 թվականի ապրիլի 30-ին ՈւԵՖԱ Եվրո 1972 թվականի քառորդ եզրափակչի Հարավսլավիայի դեմ խաղում։ Նա իր վերջին հանդիպումն անցկացրել է Արևմտյան Գերմանիայի դեմ եզրափակչում հունիսի 14-ին, երբ 19 տարեկան է եղել։

## Մարզչական կարիերա
2010 թվականի հունվարին Բելառուսի ֆուտբոլի ազգային հավաքականի և Դարիդա Մինսկի Ռայոն ՖԱ-ի մարզիչը միացել է Գրոզնիի «Թերեք» ՖԱ-ին և փոխարինել է Շահին Դինիևին, ով արդեն ղեկավարում էր Թերեքի պահեստային թիմը։ 2011 թվականի հունվարին «Թերեքում» նրան փոխարինել է Ռուդ Գուլիտը։

2021 թվականի մարտի 24-ին Արարատ-Արմենիան հայտարարել է Բայդաչնիին որպես իր նոր գլխավոր մարզիչ, բայց 2,5 ամիս անց՝ 2021 թվականի հունիսի 8-ին, երկուստեք համաձայնությամբ թողել է այդ պաշտոնը՝ հաղթելով իր գլխավորած տասներկու խաղերից ընդամենը երեքում։

## Ծանոթագրություններ

## Արտաքին հղումներ
*Ռուսերեն կայք
Լիլիթ Կարապետյան (ֆուտբոլիստ)

**Լիլիթ Կարապետյան** (), հայ պրոֆեսիոնալ ֆուտբոլիստ։ Ներկայում հանդես է գալիս Հայաստանի ֆուտբոլի կանանց ազգային հավաքականում։

## Ակումբային կարիերա
Հայրենիքում պաշտպանել է «Բանանցի» գույները։

2012 թվականի ամռանը տեղափոխվել է ուկրաինական «Իլյիչովկա» ակումբ։ Այդ երկրի բարձրագույն խմբում առաջին խաղը նա անցկացրել է 10-րդ տուրում՝ «Լեգենդա» թիմի դեմ արտագնա խաղում (0:6)։ Լիլիթը խաղադաշտ է մտել մեկնարկային կազմում և անցկացրել ամբողջ հանդիպումը։ «Իլյիչովկայի» կազմում անցկացրել է 6 խաղ Ուկրաինայի առաջնությունում և 2 խաղ երկրի գավաթի խաղարկությունում։ 2013 թվականի մրցաշրջանից առաջ լքել է մարիուպոլյան ակումբը։

Այնուհետև տեղափոխվել է Բելառուս և խաղացել այդ երկրի թիմերում։

## Տես նաև
* Հայաստանի ֆուտբոլի կանանց հավաքականի խաղացողների ցանկ

## Ծանոթագրություններ

## Արտաքին կապեր
*Լիլիթ Կարապետյանի էջը UEFA.com կայքում

Կատեգորիա:Կանանց ֆուտբոլի հարձակվողներ
Կատեգորիա:Հայ կին ֆուտբոլիստներ
Չատնի

**Չատնի** (, ), հնդկական ավանդական սոուսների մեծ խումբ, որոնք երանգավորում են հիմնական ուտեստի համը. կծու չատնիները լրացնում են ոչ կծու ուտեստները՝ զարդարելով սեղանը իրենց վառ գույնով։

## Պատրաստման եղանակ
Եփած չատնիները երբեմն պատրաստվում են բանջարեղենից, բայց ավելի հաճախ՝ մրգերից։ Դրանք պատրաստելու համար բավականին ժամանակ է պահանջվում, քանի որ բաղադրիչները պետք է եփվեն այնքան ժամանակ, մինչև դրանք ամբողջությամբ միախառնվեն։ Հում չատնիները պատրաստում են բաղադրիչները իրար խառնելով և դրանք մանրացնելով ու դարձնելով միատարր մածուկ։

Չատնին սովորաբար քաղցր է և հաճելի համով։ Դրանք գրգռում են ախորժակը և խթանում մարսողությունը։ Հիմնական ուտեստի համը ստվերելու համար բավական է մեկ կամ երկու գդալ չատնի, որը մատուցվում է փոքր ամանով կամ դրվում բրնձի կողքին գտնվող ափսեի վրա։

Չատնին պարտադիր հավելում է այնպիսի ուտեստների համար, ինչպիսիք են պանի պուրին, իդլին և դոսան։

Հնդկաստանում ամենատարածված չատնիներից են թամարինդի, կոկոսի, դաղձի և գետնանուշի չատնիները։ Այնուամենայնիվ, չատնիների ավելի շատ տեսակներ կան։ Դրանք կարող են ներառել գրեթե բուսական ամեն ինչ (և ոչ միայն սննդային)՝ սալորաչիր, չամիչ, սմբուկ, թթու վարունգ, խավարծիլ, սխտոր, սոխ, համեմ/գինձ, ինչպես նաև, օրինակ, յոգուրտ։

Միևնույն ժամանակ, միայն Հնդկաստանում (չատնիները տարածված են նաև Շրի Լանկայում և Պակիստանում) չատնիները մեծապես տարբերվում են տարբեր նահանգներում։ Օրինակ՝ Հիմաչալ Պրադեշ նահանգում սմբուկի և գուավայի համադրությունը ամենատարածվածն է, իսկ Ուտարակհանդում չատնիի հիմք կարող է հանդիսանալ կանեփը։

Չատնիները զգալի ժողովրդականություն են վայելում ժամանակակից անգլիական խոհանոցում, քանի որ անգլիացիները ծանոթացել են այս տեսակի սոուսների հետ Հնդկաստանի գաղութացման դարաշրջանում։

## Պատկերասրահ

Պատկեր:Chutneys.jpg|Չատնիի տարբեր տեսակներ
Պատկեր:3 Way Chutney.JPG|Չատնիի տեսակներ
Պատկեր:Apple Chutney.jpg|Խնձորի չատնի
Պատկեր:MangoChutney.jpg|Մանգոյի չատնի


## Ծանոթագրություններ

## Գրականություն
* Похлёбкин В. В. Чатни // Кулинарный словарь. — М.: Издательство «Э», 2015. — С. 398—399. — 456 с. — 4000 экз. — ISBN 978-5-699-75127-3.
* Адираджа дас. Ведическое кулинарное искусство. — Бхактиведанта Бук Траст, 1993. — С. 334.

## Արտաքին հղումներ
* Chutney Origins. Foodreference.com.

Կատեգորիա:Անգլիական խոհանոց
Կատեգորիա:Բնօրինակում անաղբյուր հոդվածներ
Կատեգորիա:Բուսակերական խոհանոց
Կատեգորիա:Հնդկական խոհանոց
Կատեգորիա:Մրգերով ուտեստներ
Կատեգորիա:Պակիստանական խոհանոց
Կատեգորիա:Սոուսներ
Սերժ Դեբլե

**Սերժ Դեբլե** (), կոտդիվուարցի պրոֆեսիոնալ ֆուտբոլիստ, որը հանդես է գալիս Ղազախստանի Պրեմիեր լիգայում «Տոբոլի» կազմում՝ կիսապաշտպանի դիրքում։

## Ակումբային կարիերա
Դեբլեն ծնվել է Կոտ դ'Իվուարի Անյամա քաղաքում և իր կարիերան սկսել է «ASEC Mimosas»-ում։

2008 թվականին պայմանագիր է կնքել «Չարլթոն Ատլետիկի» հետ, սակայն 2008 թվականի հուլիսի 14-ին վարձակալության է տրվել «Անժե»-ում՝ աշխատանքի թույլտվության հետ կապված պատճառներով։ Այնուհետև 2010 թվականին նա վարձավճարով պայմանագիր է կնքել «Նանտի» հետ։

2012 թվականի հունվարին կարճաժամկետ պայմանագիր է կնքել Ռուսաստանի «Խիմկի» ֆուտբոլային ակումբի հետ։ 2012 թվականի մայիսին վարձավճարով տեղափոխվել է Ռուսաստանի առաջին դիվիզիոնի Խաբարովսկի «ԲՄԱ-Էներգիա» ակումբ։

Դեբլեն «Վիբորգ» ակումբի կողմից ազատ է արձակվել 2016/17 մրցաշրջանի ավարտին։ 2017 թվականի հունիսի 21-ին անվճար տրանսֆեր է կատարել Չինաստանի առաջին լիգայի «Մեյչժոու Հակկա» թիմ։

2019 թվականի հունվարի 15-ին Դեբլեն միացել Է Հոնկոնգի Պրեմիեր լիգայի «R&F» ակումբին։ 2020 թվականի հոկտեմբերի 14-ին Դեբլեն հեռացել է ակումբից այն բանից հետո, երբ իր ակումբը նոր մրցաշրջանում դուրս է մնացել լիգայից։ 2021 թվականի փետրվարի 13-ին Դեբլեն վերադարձել է դանիական «Վիբորգ ՖՖ» ակումբ։ Մրցաշրջանի ավարտից հետո նա կրկին հեռացել է ակումբից։

2021 թվականի հուլիսի 2-ին Դեբլեն վերադարձել է Հայաստանի Պրեմիեր լիգա՝ պայմանագիր կնքելով Երևանի «Արարատի» հետ։ 2022 թվականի հունվարի 14-ին Դեբլեն փոխադարձ համաձայնությամբ հեռացել է Երևանի «Արարատից»։ 2022 թվականի հունվարի 27-ին Դեբլեն պայմանագիր է կնքել Հայաստանի Պրեմիեր լիգայի մեկ այլ ակումբի՝ «Փյունիկի» հետ։

2022 թվականի հունիսի 28-ին Դեբլեն մեկ տարվա պայմանագիր է կնքել «Տոբոլ» ակումբի հետ։

## Միջազգային կարիերա
Դեբլեն խաղացել է Կոտ դ'Իվուարի Մ20 հավաքականի կազմում 2009 թվականին Ռվադայում կայացած Աֆրիկայի երիտասարդների հավաքականում։

## Ձեռքբերումներ
**Փյունիկ**

* 2021-2022  թվականների Հայաստանի պրեմիեր լիգա

**Անհատական**

* 2021-2022 թվականների Հայաստանի պրեմիեր լիգայի լավագույն ռմբարկու (22 գոլ)

## Ծանոթագրություններ

## Արտաքին հղումներ
* 

Կատեգորիա:Անժեի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Կոտ դ'Իվուարի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Փյունիկի ֆուտբոլիստներ
Ռոբերտ Դարբինյան

**Ռոբերտ Դարբինյան** (, ), ռուսական ծագումով հայ ֆուտբոլիստ, որը հանդես է գալիս «Շիրակ»-ում։

## Կարիերա
Ռուսաստանի պրեմիեր լիգան ներկայացնող ֆուտբոլային Կռիլյա Սովետով ակումբի սան։ 2019 թվականի հունվարի 14-ին Դարբինյանը փոխադարձ համաձայնությամբ հեռացել է Արարատ-Արմենիայից։ 2019 թվականի հունվարի 16-ին նա միացել է «Բանանց»-ին։

## Կարիերայի վիճակագրություն
### Ակումբ

;Նշումներ

### Միջազգային

## Ծանոթագրություններ

Կատեգորիա:Արարատ-Արմենիայի ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Հայկական ծագմամբ ռուսներ
Կատեգորիա:Շիրակի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փյունիկի ֆուտբոլիստներ
Պաննա կոտտա

**Պաննա կոտտա** ( «եփված սերուցք»), հյուսիսիտալական աղանդեր՝ պատրաստված սերուցքից, շաքարից, ժելատինից և վանիլինից։

Աղանդերի հայրենիքը իտալական Պիեմոնտն է։ Այս քաղցրավենիքի անունը իտալերենից բառացիորեն թարգմանած նշանակում է «եփված սերուցք», սակայն այն ավելի շատ սերուցքային պուդինգ կամ ուղղակի սերուցքային ժելե է, որին ավելացնում են տարբեր բաղադրիչներ։

Անուշեղենի պատրաստման համար սերուցքը շաքարի և վանիլինի հետ միասին տաքացնում են և 15 րոպե եփում են թույլ կրակի վրա։ Ստացված զանգվածին ավելացնում են ժելատին, այնուհետև խառնուրդը լցնում են հատուկ տարրաների մեջ, իսկ սառչելուց հետո դրանք հանում են տարրաներից և դնում ափսեների մեջ։ Պաննա կոտտան մատուցում են փոքր չափաբաժիններով՝ մրգային թանձրուկներով, մրգերի կամ հատապտուղների, նաև շոկոլադե կամ կարամելային թանձրուկներով։ Ավանդական պաննա կոտտան ունի սպիտակ գույն։

## Պատմություն
Հնում այս ուտեստում ժելատինի փոխարեն օգտագործում էին եփված ձկան ոսկորներ և շաքար չէին ավելացնում, քանի որ այն բավականին թանկ էր։

Այս ուտստին համանման այլ ուտեստներ կարելի է գտնել Հունաստանում, Ֆրանսիայում և Ֆինլանդիայում։ Օրինակ, բավարիական կրեմը՝ պատրաստված կաթից և սերուցքից, որին ավելացնում են ժելատին, և որը ըստ իր բաղադրության շատ նման է պաննա կոտտային։ Բլանմանժեն նույնպես սառը աղանդեր է, որը պատրաստում են ժելատինից կամ եփված ձկան ոսկորերից, երբեմն նաև կրախմալից։

## Մատուցում
Պաննա կոտտան հաճախ մատուցում են հատապտուղների հետ կամ կարամելային կամ շոկոլադե թանձրուկով։ Նաև կարելի է վրան լցնել մրգեր կամ լիկյոր։

## Տես նաև
* Բլանմանժե
* Ժելատին

## Ծանոթագրություններ

Կատեգորիա:Աղանդեր
Կատեգորիա:Իտալական խոհանոց
Կատեգորիա:Պիեմոնտական խոհանոց
Տարտ Տատեն

**Տարտ Տատեն** (ֆրանս․ *Tarte Tatin*), ֆրանսիական խնձորի կարկանդակի տեսակ, որում կարկանդակները թխելուց առաջ խնձորը տապակում են յուղի և շաքարավազի մեջ։

## Բաղադրատոմսի պատմություն
Ըստ հետազոտությունների՝ «Տարտ տատեն»-ի բաղադրատոմսը հորինել են 1880-ական թվականներին Ստեֆանի քույրերի (1838—1917) և Կարոլինա Տատենի (1847—1911)՝ Լամոթ-Բևրոնում գտնվող հյուրանոցներում։ Կա տեսություն, որ կարկանդակի պատրաստման ժամանակ Ստեֆանին մոռացել է խմորից կաղապար պատրաստել և կարամելացված խնձորները շարել կաղապարի մեջ, իսկ հետո, որպեսզի չվերափոխվի, պարզապես ծածկել է այն խմորով։ Ինչպես նաև կա կարծիք, որ հրուշակագործը պարզապես վայր է գցել կարկանդակը և հավաքել է այն, ինչպես կարողացել է։ Կան այլընտրանքային տեսություններ, որ շրջված կարկանդակի բաղադրատոմսը ավանդական է համարվում Սոլոն շրջանի համար և Ստեֆանին պարզապես մի փոքր փոփոխել է այն։ Քույրերը երբեք իրենց անունով չէին անվանում տարտը և չէին հրապարակում խոհարարական գրքեր։ Ուտեստին հատուկ համբավ է բերել ճաշարանատեր Maxim's-ը, որը, փորձելով կարկանդակը Լամոթ-Բևրոնում, ավելացրել է այն իր ճաշարանի ճաշացուցակի մեջ։ Տարտ Տատենը համարվում է «Տատեն» հյուրանոց-ռեստորանի ֆիրմային ուտեստ։

Տարտ Տատենը պատրաստվում է տանձով, դեղձով, արքայախնձորով, լոլիկով կամ բանջարեղեններով, օրինակ՝ սմբուկով կամ սոխով։

## Ծանոթագրություններ

## Գրականություն
* *Sinclair C. G.* tarte Tatin // Dictionary of Food: International Food and Cooking Terms from A to Z. — Second Edition. — London: A & C Black[en], 2004. — P. 574. — 632 p. — .

## Արտաքին հղումներ
* История Тарт-Татена для детей
* Рецепт приготовления Тарт-Татен с пошаговыми фото

Կատեգորիա:Խնձորով ուտեստներ
Կատեգորիա:Կարկանդակներ
Կատեգորիա:Ֆրանսիական աղանդեր
Կատեգորիա:Ֆրանսիական խոհանոց